CPN งดงานเค้าท์ดาวน์ทั่วปท. หันถ่ายทอดผ่าน Live ป้องกันโควิด
CPN งดงานเค้าท์ดาวน์ทั่วปท. หันถ่ายทอดผ่าน Live ป้องกันโควิด
CPN งดงานเค้าท์ดาวน์ทั่วปท. หันถ่ายทอดผ่าน Live ป้องกันโควิด
24 ธ.ค. 2563

บริษัท เซ็นทรัลพัฒนา จำกัด (มหาชน) หรือ CPN ผู้บริหารศูนย์การค้าเซ็นทรัลเวิลด์ เซ็นทรัลพลาซา เซ็นทรัลเฟสติวัล เซ็นทรัล ภูเก็ต และเซ็นทรัลวิลเลจ จับมือพันธมิตรธุรกิจ ได้แก่ การท่องเที่ยวแห่งประเทศไทย, บริษัท ซันโทรี่ เป๊ปซี่โค เบเวอเรจ (ประเทศไทย) จำกัด, มาสเตอร์การ์ด, บริษัท แพลน บี มีเดีย จำกัด (มหาชน) หรือ PLANB, บริษัท ไลน์ คอมพานี (ประเทศไทย) จำกัด และบริษัท วันสามสิบเอ็ด จำกัด (ช่อง ONE 31) ประกาศสนับสนุนภาครัฐด้วยการงดจัดคอนเสิร์ตใหญ่ทุกแห่งทั่วประเทศ และปรับรูปแบบการจัดงาน “centralwOrld bangkOk cOuntdOwn 2021-A Symbol of Hope”
โดยเซ็นทรัลเวิลด์ จะสร้างเคาท์ดาวน์ระดับโลกถ่ายทอดสดผ่าน Live Broadcast เท่านั้น พร้อมโชว์พลุตระการตาด้วยธีม A Symbol of Hope สร้างสัญลักษณ์แห่งความหวัง ส่งต่อพลังจากคนไทยให้กำลังใจคนทั่วโลก สมกับเป็น Times Square แห่งเอเชีย ชวนคนไทยร่วมเคาท์ดาวน์ ผ่านไลฟ์สด ช่อง ONE 31, LINE TV และ centralwOrld Facebook คืนวันที่ 31 ธ.ค. 2563 เริ่มพร้อมกัน 23:40  00:10 น.
สำหรับไฮไลท์ด้วยพลุ A Symbol of Hope ต่อเนื่องยาว 5 นาที กว่า 6,000 นัด พร้อม Digital Synchronization ผ่านจอ the panOramix จอดิจิทัลอินเตอร์แอคทีฟที่ใหญ่ที่สุดในโลก พร้อมตั้งตารอชมการแสดง เพลงแห่งความหวัง สุดเซอร์ไพร์ส โดยสาขาอื่นๆ อีก 10 สาขา ได้แก่ เซ็นทรัลพลาซา เวสต์เกต, เซ็นทรัลพลาซา ศาลายา, เซ็นทรัลพลาซา มหาชัย, เซ็นทรัลเฟสติวัล เชียงใหม่, เซ็นทรัลพลาซา พิษณุโลก, เซ็นทรัล โคราช, เซ็นทรัลพลาซา อุดรธานี, เซ็นทรัลพลาซา นครศรีธรรมราช, เซ็นทรัลเฟสติวัล พัทยา บีช, เซ็นทรัลพลาซา ระยอง จะงดกิจกรรมเคาท์ดาวน์ในรูปแบบคอนเสิร์ตใหญ่ทั้งหมด
ด้าน นายณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด CPN เผยว่า เราได้ติดตามสถานการณ์โควิด-19 อย่างใกล้ชิดมาโดยตลอด และมีความห่วงใยในความปลอดภัยและสุขอนามัยของลูกค้าทุกคน และพร้อมให้ความร่วมมือกับภาครัฐอย่างเต็มที่ในการคุมเข้มมาตรการเพื่อลดความเสี่ยงในการแพร่ระบาด ลดความแออัด เน้นวินัย รักษาระยะห่างแบบ New Normal ปีนี้ ถือเป็นครั้งแรกในประวัติศาสตร์ ที่แลนด์มาร์กเคาท์ดาวน์ทั่วโลกจะพร้อมกันปรับเปลี่ยนรูปแบบการจัดงานเคาท์ดาวน์ เพราะทุกคนตระหนักถึงสถานการณ์ COVID-19 ที่คนทั่วโลกต้องรับมือ
รวมทั้งเซ็นทรัลเวิลด์ในฐานะการเป็น Time Square of Asia แลนด์มาร์กแห่งการฉลอง ตัวแทนของประเทศไทย เราได้นำเอาประสบการณ์ในการจัดงานเคาท์ดาวน์ตลอดระยะเวลากว่า 20 ปีที่ผ่านมา นำมาปรับรูปแบบงานเคาท์ดาวน์ให้เข้ากับสถานการณ์ที่เปลี่ยนแปลงไป และมีไฮไลต์ครั้งสำคัญที่จะเป็นสัญลักษณ์ที่ส่งผ่านกำลังใจจากคนไทย ให้กับคนทั้งโลกที่กำลังร่วมกันก้าวผ่านสถานการณ์ COVID-19 ไปด้วยกันพร้อมกันนี้ เรายังเน้นย้ำ สนับสนุนให้ทุกคนชมการแสดงและพลุใจกลางเมืองที่ดีที่สุด ผ่านทางทีวี และช่องทางออนไลน์เท่านั้น
อนึ่ง 31 ธ.ค. 63 กับ centralwOrld Bangkok Countdown 2021  A Symbol of Hope เคาท์ดาวน์รูปแบบ New Normal ผ่าน Live Broadcast ช่อง ONE 31, LINE TV และ centralwOrld Facebook เท่านั้น มาช้อปเที่ยวสนุกสุขข้ามปีได้ตลอดทั้งวันทั่วทั้งศูนย์ เพลิดเพลินไปกับ International Jazz Band ภายในศูนย์ฯ พร้อมนับถอยหลังชมพลุตระการตาต่อเนื่องยาว 5 นาที กว่า 6,000 นัด ภายใต้คอนเซ็ปต์ A Symbol of Hope สัญลักษณ์แห่งความหวัง
โดยแบ่งเป็น 4 องก์ ได้แก่ องก์ที่ 1 SPIRIT OF TOGETHERNESS-“ความสามัคคี” ของคนทั้งโลก คือวัคซีนล้ำค่า, องก์ที่ 2 BELIEVE IN POSITIVITY-ส่งต่อ “พลังใจ” สู้ไปด้วยกัน, องก์ที่ 3 REUNITE THAILAND AND OUR WORLD-เพื่อพวกเรา เพื่อประเทศชาติ และโลกของเราใบนี้, องก์ที่ 4 THERE IS ALWAYS HOPE-“ความหวัง” เป็นพลังของชีวิต พร้อม Digital Synchronization ผ่านจอ the panOramix ที่ยาวที่สุดในโลกให้สมกับดีกรีแลนด์มาร์กเอ็นเตอร์เทนเมนต์เคาท์ดาวน์ที่ดีที่สุดตลอดกาล
ทั้งนี้ CPN เดินหน้าที่จะสร้างวินัย Social Distancing และการดูแลป้องกันตัวเองของทุกคน แต่ยังคงรักษาบรรยากาศ Festive ไปพร้อมๆ กับความสะอาดปลอดภัย เราพร้อมให้ความร่วมมือกับทางสาธารณสุขและ ศบค. อย่างเต็มที่ สำหรับลูกค้าที่ต้องการมาเดินในงาน the wOrld festival &amp; gift market ทางศูนย์การค้าได้เตรียมพร้อมคุมเข้มมาตรการความปลอดภัยตามแผนแม่บท เซ็นทรัล สะอาด มั่นใจ เพื่อรับมือกับสถานการณ์โควิด-19 เน้นวินัยลดการแออัด และรักษาระยะห่างแบบ New Normal”
 
 